312 
det ikke mindre i de allerældste Breccier end i de yngste 
Jordlag. Endnu oftere end de have forvildet sig i 
Hulernes labyrinthiske Gange, ere imidlertid de der om- 
komne Dyr sikkert tilfældigt styrtede. ned i dem, enten 
paa Flugten eller under Forfølgelsen eller endelig, selv 
uden at være jagede, uforvarende af Uforsigtighed og 
Uagtsomhed. Jeg har selv seet et Exempel paa, at 
slige Tilfælde ere hyppige nok til i Tidernes lange Række- 
følge at frembringe betydelige Virkninger, idet jeg i et 
gravet Hul i en Hule, som jeg havde fundet tomt 3 Aar 
tidligere, ved et nyt Besøg fandt liggende de mumieagtigt 
indtørrede Kroppe af 4 eller 5 Harer, som i Mellemtiden 
vare faldne derned; og Lund har et Par Gange havt 
Leilighed til at gjøre endnu meget mere slaaende Erfa- 
ringer i denne Retning. Ved hans første Besøg i Hulen 
Lapa da cerca grande, som er Gjenstand for hans anden 
Afhandling om Brasiliens Kalksteenshuler, lod han flytte 
. nogle Steenblokke, som tilstoppede et Hul, der førte ned 
til et dybere liggende Hulekammer; hans Møie var imid- 
lertid forsaavidt spildt, som han aldeles ingen Knogler 
fandt dernede; to Aar derefter undersøgte han atter Hulen 
og fandt nu til sin Overraskelse det underjordiske Kammers 
Gulv bedækket med ikke færre end 24 hentørrede Aadsler, 
nemlig 16 Harer, 3 Pacaer, 3 Cutia'er, en Kotte og en 
Kalv. I en anden af de nøiagtigt undersøgte Huler, Lapa 
de Bahu, er der noget inde i Hulen et stort Hul, der 
gaaer steilt ned ligesom en dyb, men tør Brønd; her 
gjorde han en lignende Erfaring; og skjøndt Hulen ligger 
afsides, fjernt fra ethvert Huus, havde Omegnens Beboere 
dog paa en saa følelig Maade lært dette Huls Farlighed 
for deres Huusdyr at kjende, at de, dajeg i 1847 besøgte 
Hulen, havde omgivet Hullet med et Rækværk for at hindre 
dem i at nærme sig og falde ned i det. Jeg tager derfor ikke 
